Antonio Ubieto Arteta diz que estió Brea dica 1950 y ye Brea de Aragón dende 1960. Agustín Ubieto Arteta documenta a forma Ebrea en un documento de 1128. L'autor Ovidio Cuella ha replegato una lista d'alarifes que treballoron en as obras de Sant Per Mártir de Calatayú, que fuoron dirichitas por Mahoma Rami y en a primera etapa, que encomenzó o 19 d'abril de 1412, treballaban un tal Hamedí el de Hebreya y atros moriscos que teneban l'apellito de Brea u de Ebrea. En un documento de 1477 escrito en arabe veyemos Ibraya como apellito (Mawdi Ibraya).